Inama nshingamateka ya Kenya irabaza igituma amashure aguma aturirwa Fred Matiangi yavuze ko ikintu conyene cotuma guturira amashure bihagara, ari gukurikiranwa mu butungane gushemeye. Yahakanye amakuru avuga ko abanyeshure baturira ayo mashure kuko badashima ingingo z'uburezi ziheruka gufatwa muri Kenya, nko guhindura amatariki y'ibice vy'umwaka w'ishure. Yavuze ko hari abarimu bariko baragirwako amatohoza, kuko ngo bahimirije ivyo bitero kugira ibimenyetso kuri bo bisamburwe.